Obligado nang isailalim sa quarantine ang mga kumpirmadong mild, at asymptomatic sa COVID-19 matapos aprubahan ng Inter-Agency Task Force for the Management of Emerging Infectious Disseases (IATF-MEID) ang isang resolusyon hinggil dito.
Nabatid na nilagdaan ng IATF ang resolusyon noong Setyembre 24 kung saan kinakailangan nang pumasok sa mga isolation facility ang mga taong mayroong mild COVID-19 at asymptomatic sa naturang sakit.
Subalit hindi umano kasama rito ang mga pasyente na tinuturing na "vulnerable" o mayroong "comorbidity" at iyong puwedeng mag-self quarantine na lamang sa kanilang bahay basta alinsunod ito sa Joint Administrative Order 2020-0001 na inisyu ng Department of Health at ng Department of the Interior and Local Government. (Prince Golez)
The post IATF: Mild, asymptomatic sa COVID i-quarantine first appeared on Abante.